Muraga vho dzula na ṅwana Lisani henefha tshitupuni vha tshi khou ralo u vhamba maano a uri vha nga wana hani khuhu. Vhuvhili havho vha vhuya vha humbula na u tou tswa iṅwe ya khuhu vha bika musi mufumakadzi o ralo u ya miṱanganoni ya kereke. Khosi iyi ya Vhangona yo do amba na Tshilala uri yone na manwe magota vho langana uri ene Tshilala a vhe ene ane a vha khosi yavho. U thomani avha vhathu vho vha vhe zwandani zwa Tshivhasa, fhedzi vho vha vho no neta nga kuvhusele kwawe. Tshilala o do amba uri vha ha Vele la Mbeu ndi vhahulwane khae, fhedzi ha na thaidzo na u vha khosi yavho. O do amba uri vha songo vhuya vha vula mulomo nga ili fhungo. A gogomedza na magota awe uri Tshivhasa a songo zwi pfa. Tshilala o vha a tshi dikhoda a tshi ri Ndi nne Tshalala tsha nowa dzi no lima davha luvhidi lu tshi zwala mbeu?